CELEX: C2007/247/22
Language: mt
Date: 2007-10-20 00:00:00
Title: Kawża C-374/07 P: Appell imressaq fit- 3 ta' Awwissu 2007 minn Mebrom NV kontra s-sentenza mogħtija fil-Qorti tal-Prim Istanza (It-Tieni Awla) tat- 22 ta' Mejju 2007 fil-Kawża T-198/05: Mebrom NV vs Il-Kummissjoni tal-Komunitajiet Ewropej

20.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 247/17
            
         Appell imressaq fit-3 ta' Awwissu 2007 minn Mebrom NV kontra s-sentenza mogħtija fil-Qorti tal-Prim Istanza (It-Tieni Awla) tat-22 ta' Mejju 2007 fil-Kawża T-198/05: Mebrom NV vs Il-Kummissjoni tal-Komunitajiet Ewropej
   (Kawża C-374/07 P)
   (2007/C 247/22)
   Lingwa tal-kawża: L-Ingliż
   Partijiet
   
      Appellanti: Mebrom NV (rappreżentanti: K. Van Maldegem, avukat, C. Mereu, avukat)
   
      Parti l-oħra fil-kawża: Il-Kummissjoni tal-Komunitajiet Ewropej
   Talbiet ta' l-appellanti
   L-appellanti titlob lill-Qorti tal-Ġustizzja:
   
               —
            
            
               tiddikjara l-appell prezenti bħala ammissibbli u fondat;
            
         
               —
            
            
               tannulla s-sentenza tal-Qorti tal-Prim'Istanza tat-22 ta' Mejju 2007 fil-kawża T-198/05;
            
         
               —
            
            
               tiddikjara t-talbiet ta' l-appellanti fil-kawża T-198/05 bħala ammissibbli u fondati;
            
         
               —
            
            
               tilqa' t-talba għal kumpens imressqa mill-appellanti fl-ewwel istanza jew, sussidjarjament, tirrinvija l-kawża lill-Qorti tal-Prim'Istanza sabiex tiddeċiedi dwar il-mertu; u
            
         
               —
            
            
               tordna lill-konvenuta tbati l-ispejjeż.
            
         Motivi u argumenti prinċipali
   L-appellanti tqis li s-sentenza kkontestata għandha tiġi annullata minħabba dawn il-motivi:
   Distorsjoni tal-fatti u ta' l-evidenza u żball manifest fl-evalwazzjoni tal-fatti:
   
               —
            
            
               Evalwazzjoni żbaljata tad-domandi u tar-risposti mressqa bħala evidenza fil-forma ta' kwestjonarji;
            
         
               —
            
            
               Evalwazzjoni żbaljata tal-kwestjonarji fir-rigward ta' l-użu staġjonali tal-methyl bromide.
            
         
               —
            
            
               Nuqqas ta' inklużjoni tal-figuri ta' bejgħ ippreżentati mill-appellanti u konfużjoni ovvja bejn il-figuri ta' bejgħ u ta' importazzjoni pprovduti mill-appellanti u l-konvenuta rispettivament.
            
         
               —
            
            
               Nuqqas ta' evalwazzjoni adegwata tal-figuri ta' bejgħ;
            
         
               —
            
            
               Kuntradizzjonijiet u nuqqas ta' koerenza fl-evalwazzjoni legali tal-fatti.
            
         
               —
            
            
               Nuqqas ta' evalwazzjoni ta' l-evidenza b'mod kollettiv u b'mod li jieħu in kunsiderazzjoni numru ta' elementi ta' evidenza flimkien.
            
         Applikazzjoni żbaljata tar-rekwiżit legali li jiġi stabbilit id-dannu effettivament subit:
   
               —
            
            
               Konfużjoni ta' l-eżistenza ta' dannu mal-portata tad-dannu;
            
         
               —
            
            
               Konfużjoni ta' l-eżami ta' l-eżistenza ta' dannu ma' l-eżami ta' rabta kawżali;
            
         
               —
            
            
               Rekwiżit li jintwera li d-dannu ma setax jiġi vvintat.
            
         Il-Qorti tal-Prim'Istanza qiegħdet oneru tal-prova sproporzjonat u mhux ġustifikat fuq l-appellanti.
   Nuqqas ta' konsistenza fir-raġunament.
   Żball proċedurali fl-applikazzjoni ta' l-istandard legali marbut mal-produzzjoni ta' evidenza ġdida matul l-iżvolġiment tal-proċedimenti.
   Ksur tad-drittijiet ta' difiża, tad-dritt għal smiegħ xieraq u tal-prinċipju ta' ugwaljanza bejn il-partijiet fil-proċedimenti.